b'\n_START_ARTICLE_\nPrem Rawat\n_START_SECTION_\nDivine Light Mission\n_START_PARAGRAPH_\nI en alder af otte \xc3\xa5r efterfulgte Prem sin far, Hans Ji Maharaj, der skabte "Divine Light Mission (DLM)" og som havde opn\xc3\xa5et millioner af indiske tilh\xc3\xa6ngere. I en alder af 12 \xc3\xa5r rejste Prem Rawat til Vesten for at sprede sit budskab._NEWLINE_Hans taler skabte dengang stor opm\xc3\xa6rksomhed og interesse is\xc3\xa6r blandt unge mennesker ved bl.a. p\xc3\xa5standen om at alle kan f\xc3\xa5 en direkte oplevelse af "Gud" \xe2\x80\x93 som allerede hvilende inde i hvert eneste menneske. _NEWLINE_Blandt hippietidens unge, s\xc3\xa5 mange ham som en inkarnation af noget guddommeligt og under hans karismatiske indflydelse blev DLM den hurtigst voksende "nyreligi\xc3\xb8se bev\xc3\xa6gelse" i Vesten. I USA og Europa, blev han dog mist\xc3\xa6nkeliggjort i kraft af sin unge alder og formodede guddommelige status. Journalister bem\xc3\xa6rkede is\xc3\xa6r de utallige luksusbiler og mange huse, som blev stillet til r\xc3\xa5dighed for ham af hans tilh\xc3\xa6ngere i adskillige lande._NEWLINE_Da Prem Rawat fyldte 16 \xc3\xa5r i 1973, overtog han den administrative ledelse af organisationen og blev mere direkte aktiv i arbejdet. Da han giftede han sig med en amerikaner mod sin indiske mors \xc3\xb8nske, forn\xc3\xa6gtede hun ham og udn\xc3\xa6vnte derefter hans \xc3\xa6ldste bror som leder af DLM.\n_START_SECTION_\nUden for Indien\n_START_PARAGRAPH_\nRawat fortsatte med bev\xc3\xa6gelsen uden for Indien og har senere fjernet de indiske aspekter af sin l\xc3\xa6ring for at g\xc3\xb8re sit budskab mere alment acceptabelt. Prem Rawat har modtaget adskillige honors for sin internationale fredsarbejde._NEWLINE_S\xc3\xa5ledes blev DLM opl\xc3\xb8st i Vesten i begyndelsen af 1980\'erne, og nye organisationer som Elan Vital (1983) og The Prem Rawat Foundation (2001) opstod. Kernen i Prem Rawats undervisning er, at det menneskelige behov for indre fred og lykke kan opfyldes, n\xc3\xa5r man vender sin bevidsthed indad for d\xc3\xa9r at finde en konstant kilde til gl\xc3\xa6de. Prem Rawat har modtaget adskillige honors for sin internationale fredsarbejde._NEWLINE_The Prem Rawat Foundation startede i 2007  en serie workshops med titlen "Peace Education Program" (PEP).  PEP er designed til at hj\xc3\xa6lpe mennesker at opdage deres egne resourcer som indre styrke, friheden til at v\xc3\xa6lge, h\xc3\xa5b og muligheden for indre fred._NEWLINE_PEP har f\xc3\xa5et opm\xc3\xa6rksomhed for sin succes med  at holde frigivne f\xc3\xa6ngselsfanger fra at vende tilbage til f\xc3\xa6ngslerne. Programmet, som ikke kun har v\xc3\xa6ret en succes i nogle undervisningsinstitutioner, er i 2012 ogs\xc3\xa5 adopteret af 28 f\xc3\xa6ngsler i 10 forskellige lande. Landene er bl.a. U.S.A. , Sydafrika, Indien, Spanien, Irland, England og Australien. Cynthia Fitzpatrick lavede i 2015 en dokumentar om PEP, \'Inside Peace\', som har modtaget priser p\xc3\xa5 seks forskellige film festivaler. _NEWLINE_I det 21. \xc3\xa5rhundrede er det ofte n\xc3\xa6vnt internationalt i medierne som "ambassad\xc3\xb8r for fred". _NEWLINE_For sine ih\xc3\xa6rdige bestr\xc3\xa6belser p\xc3\xa5 at promovere fred i verden, blev Prem Rawat under en ceremony Malaysia i september 2012, tildelt the Asia Pacific Brands Foundation Lifetime Achievement Award._NEWLINE_Den 2. Februar 2014 talte Rawat til mere end 200.000 unge p\xc3\xa5 den niende "Youth Peace Festival" i Delhi. Denne begivenhed var sponsoreret af The Times of India. The Times of India er det st\xc3\xb8rste engelsksprogede dagblad i Indien og rapporterede i detaljer om begivenheden. Ogs\xc3\xa5 den vedh\xc3\xa6ftede nyhedskanal Times Now bragte en rapport._NEWLINE_I juni 2014 deltog Prem Rawat i to begivenheder i London, ved det ene pr\xc3\xa6senterede han "Pledge For Peace" deklarationen for det Britiske Parlament, hvor hver underskriver opfordres til informere deres tiltag p\xc3\xa5 UN Peace Day som afholdes \xc3\xa5rligt en 21ende September. "The Pledge For Peace" blev iv\xc3\xa6rksat i Bruxelles i 2011. Ved den anden begivenhed var Prem Rawat hovedtaler ved The Water and Food Award (WAF) arrangement i Westminster Hall. I f\xc3\xa6llesskab med med Prinsesse Basma Bint Ali af Jordan var Prem Rawat protektor ved denne pr\xc3\xa6mieoverr\xc3\xa6kkelse. WAF blev grundlagt i K\xc3\xb8benhavn i 2008 og opfordrer til innovative projekter inden b\xc3\xa6redygtighed eller forbedringer af milj\xc3\xb8et.\n_START_SECTION_\nKritik\n_START_PARAGRAPH_\nAdskillige hjemmesider er oprettet p\xc3\xa5 internettet de senere \xc3\xa5r med henblik p\xc3\xa5 at formidle en kritik af Prem Rawat og den indflydelse, som hans l\xc3\xa6re har haft p\xc3\xa5 folk, som har v\xc3\xa6ret involveret i hans bev\xc3\xa6gelse. Der er ligeledes oprettet samtalefora for tidligere elever af hans l\xc3\xa6re, hvor disse st\xc3\xb8tter hinanden i et fors\xc3\xb8g p\xc3\xa5 at overkomme s\xc3\xa5vel de psykiske som de fysiske f\xc3\xb8lger af deres deltagelse i bev\xc3\xa6gelsen._NEWLINE__NEWLINE_Ved mange lejligheder er Prem Rawat blevet kritiseret for at opfordre sine tilh\xc3\xa6ngere til at begave ham; denne kritik har han bl.a. kommenteret i "Divine Times", i 1978, side 33, hvor han, idet han samligner sig med Jesus udtaler: _NEWLINE_ In a similar way, people question the disciples of Guru Maharaj Ji because we give him tiny presents, cars, aeroplanes, flowers._NEWLINE_ _NEWLINE_ (dansk: P\xc3\xa5 lignende m\xc3\xa5de (Som Judas\' sp\xc3\xb8rgsm\xc3\xa5l til Maria Magdalene, da hun salvede Jesu\' f\xc3\xb8dder) stiller folk sp\xc3\xb8rgsm\xc3\xa5l til disciplene af Guru Maharaj Ji, fordi de giver ham bittesm\xc3\xa5 gaver som biler, flyvemaskiner og blomster.)_NEWLINE_Men der er ogs\xc3\xa5 tegn p\xc3\xa5, at en lille h\xc3\xb8jlydt gruppe af tidligere tilh\xc3\xa6ngere p\xc3\xa5 internettet spreder urigtige eller vildledende oplysninger._NEWLINE_I et interview i 1973  i Der Spiegel sagde Rawat: "Jeg har tabt troen p\xc3\xa5 aviser. Jeg taler med dem (om dette) og den n\xc3\xa6ste dag er der trykt noget fuldst\xc3\xa6ndigt andet."_NEWLINE_I det 21 \xc3\xa5rhundrede deltog Rawat i nogle TV-interviews. I et interview, der blev sendt p\xc3\xa5 Taiwan News Channel i juni 2014, havde Rawat f\xc3\xb8lgende kommentarer omkring emnet kritik: " Hvad mig ang\xc3\xa5r er mit fokus i livet ikke at behage kritikkere , men at bringe budskabet om fred til mennesker(...) N\xc3\xa5r man har gjort hvad jeg har gjort i mere end 5 \xc3\xa5rtier , ja s\xc3\xa5 vil man f\xc3\xa5 kritikkere (...) Folk sagde ,"Han sygner v\xc3\xa6k" n\xc3\xa5, hvad s\xc3\xa5 med tooghalvtreds \xc3\xa5r. Og jeg k\xc3\xb8rer for fuld hammer, fordi det er min overbevisning. Og min overbevisning er at "fred er mulig". Og jeg vil g\xc3\xb8re al det jeg skal g\xc3\xb8re, fordi det er vigtigt for mig at mennesker finder fred i deres liv".'